ประจำเดือนไม่มาตามรอบ แต่มีคล้ายๆประจำเดือนมานิดหน่อยวันเดียว แล้วก็หายไปส่วนตัวเป็นโรคSLE กินเพนิสโซโลน1 เม็ด ปกติประจำเดือนจะมาทุกเดือนค่ะเพราะโรคสงบแล้วแต่อยู่ๆเดือนนี้หายไป
สวัสดีค่ะ หากประจำเดือนไม่มาตามกำหนดวันที่ที่ควรจะมา และมาเพียง 1 วัน เลือดดังกล่าวอาจไม่ใช่ประจำเดือนก็ได้ ดังนั้น หากที่ผ่านมา ได้มีเพศสัมพันธ์ ก็ควรตรวจหาการตั้งครรภ์ดูเป็นอันดับแรกค่ะ หากตรวจพบการตั้งครรภ์ ควรรีบไปพบแพทย์เพื่อฝากครรภ์โดยเร็ว เนื่องจากมีโรคประจำตัวเป็น SLE ซึ่งจำเป็นต้องได้รับการตรวจติดตามอย่างใกล้ชิดแต่หากตรวจไม่พบการตั้งครรภ์ เลือดดังกล่าวอาจเป็นประจำเดือนได้ ซึ่งการที่ประจำเดือนมาน้อยกว่าปกติ อาจเกิดจากมีการกำเริบของโรค SLE ขึ้น หรือเกิดจากสาเหตุอื่นๆ ได้ เช่น มีความเครียด ทำงานหนัก ออกกำลังกายมากไป มีน้ำหนักลด มีภาวะโลหิตจาง เป็นต้นดังนั้น หากมีอาการกำเริบของโรค SLE เช่น อาการไข้เป็นๆ หาย ๆ อ่อนเพลีย น้ำหนักลด บวม ผมร่วง มีผื่นใหม่ขึ้น ปวดข้อ เป็นต้น ก็ควรกลับไปพบแพทย์ที่เราติดตามรักษาอยู่ด้วยค่ะ แต่หากไม่ได้มีอาการกำเริบของโรค ก็ให้สังเกตประจำเดือนในรอบต่อๆ ไปก่อน หากยังคงมาเพียงแค่ 1-2 วันและมีปริมาณน้อย ก็ควรพบแพทย์เพื่อตรวจหาสาเหตุค่ะ